﻿ACADEMIA FORŢELOR TERESTRE “NICOLAE BĂLCESCU” REFERAT Motivarea angajaţilor COORDONATOR Colonel prof univ dr Sanda IORDACHE AUTOR Slt Ioan STERP -SIBIU, 2013- CUPRINS 1 Motivatia - abordare generala 1 1 Structuri ale motivatiei 1 2 Formele motivatiei 2 Motivatie si performanta; optimul motivational 3 Managementul motivarii 4 Teorii ale motivarii 5 Concluzii 6 Bibliografie Motivarea angajaţilor Organizaţiile acestor timpuri sunt caracterizate de schimbări ireversibile, de priorităţi adesea conflictuale, de presiuni pentru obţinerea rezultatelor Nici un domeniu de activitate nu rămâne imun Managerul modern trebuie să micşoreze costurile, să fie permanent informat asupra progreselor tehnologice şi să înţeleagă dinamica rapidelor schimbări ale pieţei şi ale cererii clienţilor Activitatea de conducere nu a fost niciodată mai solicitantă Succesul sau eşecul unei organizaţii sunt intrinsec legate de modul în care acţionează angajaţii acesteia Managerii pot fi tentaţi să se retragă în aparenta siguranţă a "buncărului" lor de unde să emită ordine Însă ei trebuie să fie conştienţi că nu se mai pot folosi de autoritate şi coerciţie aşa cum se întâmpla odinioară De aceea, cuvântul care desemnează soluţia aplicabilă în acest nou context este implicarea Managerii trebuie să-şi motiveze angajaţii, insuflându-le angajament şi dorinţă de acţiune şi încurajându-le creativitatea; trebuie să exploateze experienţa, energia şi aptitudinile diverselor grupuri de angajaţi şi să alcătuiască echipe de primă mână pentru a rezolva probleme, pentru a identifica oportunităţi şi pentru a da sens uriaşului volum de informaţii disponibile în prezent Rolul motivaţiei nu este doar acela de a-i face pe oameni să muncească, ci de a-i face să muncească bine, de a-i determina să-şi utilizeze integral resursele fizice şi intelectuale Acolo unde există motivaţie, există productivitate şi performanţă, iar oamenii sunt mulţumiţi Cu alte cuvinte, toată lumea câştigă Motivaţia este crucială în succesul privit nu doar la nivelul organizaţiei, ci şi la nivelul oricărui departament, proiect sau plan şi, indiscutabil, reprezintă unul din cele mai importante domenii de responsabilitate ale unui manager 1 Motivaţia - abordare general Conform Dicţionarului explicativ al limbii române, motivaţia reprezintă totalitatea motivelor sau mobilurilor (conştiente sau nu) care determină pe cineva să efectueze o anumită acţiune sau să tindă spre anumite scopuri Rezultă că la baza conduitei umane se află întotdeauna un ansamblu de mobiluri care susţin realizarea anumitor acţiuni şi care sensibilizează diferit persoana la influenţele externe, făcând-o mai mult sau mai puţin permeabilă la ele Astfel, una şi aceeaşi influenţă externă produce efecte diferite la persoane diferite sau la aceeaşi persoană în momente diferite ale existenţei sale 1 1 Structuri ale motivaţiei Pentru a înţelege mai bine conţinutul motivaţiei, este necesară prezentarea principalelor structuri motivaţionale Trebuinţele (nevoile) reprezintă structuri motivaţionale fundmentale ale personalităţii, reflectând în modul cel mai pregnant echilibrul biopsihosocial al individului în condiţiile solicitării mediului extern Ele semnalizează cerinţe de reechilibrare sub forma unor stări şi imbolduri specifice În funcţie de geneza şi conţinutul lor, trebuinţele pot fi clasificate în trebuinţe primare (înnăscute, cu rol de asigurare a integrităţii fizice a organismului) şi trebuinţe secundare (formate în decursul vieţii, cu rol de asigurare a integrităţii psihice şi sociale a individului) Clasificarea şi ierarhizarea trebuinţelor (nevoilor), precum şi rolul lor în motivarea indivizilor au făcut obiectul a numeroase teorii motivaţionale Motivele, ca structuri motivaţionale, reprezintă reactualizări şi transpuneri în plan subiectiv ale stărilor de necesitate De exemplu, când individul are deficit de substanţe nutritive în organism (îi este foame) şi se va orienta spre înlăturarea lui, trebuinţa s-a transformat în motiv Nu toate motivele sunt însă conştiente Există unele motive inconştiente, al căror substrat nu este clar delimitat, dar care îndeplinesc un rol important în activitatea oamenilor Spre deosebire de trebuinţă, care nu întotdeauna reuşeşte să declanşeze o acţiune, motivul asigură declanşarea comportamentelor corespunzătoare de satisfacere Deci motivul reprezintă mobilul care provoacă, susţine energetic şi orientează acţiunea Interesele reprezintă orientări selective, relativ stabilite şi active spre anumite domenii de activitate Orientările globale, nediferenţiate, facultative nu pot fi considerate interese, ci, cel mult, un început de cristalizare a acestora De exemplu, dacă individul începe mai multe activităţi şi nu finalizează corespunzător nici una dintre ele, înseamnă că nu şi-a format încă interesele Ele sunt doar tendinţe, preferinţe sau atracţii ale individului, centrate pe un obiect, persoană sau o activitate, fără a viza foloase materiale sau avantaje Interesele sunt formaţiuni motivaţionale mai complexe decât trebuinţele şi motivele, deoarece implică organizare, constanţă şi eficienţă În structura lor psihică intră elemente cognitive, afective şi volitive Convingerile, ca structuri motivaţionale, reprezintă idei adânc implantate în structura personalităţii, puternic trăite afectiv, care împing, impulsionează spre acţiune Nu orice idee este o convingere, ci doar aceea care reprezintă pentru individ o valoare, o certitudine subiectivă, care îl ajută să stabilească ceea ce este valabil, optim necesar, să distingă între bine şi rău, frumos şi urât, adevăr şi minciuna Convingerile intră în funcţiune în împrejurări de alegere sau conflict valoric Dacă sunt foarte puternice, ele pot acţiona chiar şi împotriva instinctului de conservare Alături de structurile motivaţionale prezentate, mai pot fi amintite idealurile şi concepţia despre lume, ambele reflectând şi formându-se pe baza atât a experienţei proprii, cât şi a experienţei semenilor, şi fiind influenţate de cultură şi educaţie Între ele există o strânsă interdependenţă, împreună constituind un complex motivaţional foarte important 1 2 Formele motivaţiei În funcţie de elementul generator, motivaţia poate îmbrăca mai multe forme De regulă, acestea se clasifică în perechi opuse, două câte două A Motivaţia pozitivă şi motivaţia negativă Această clasificare ilustrează efectele stimulărilor premiale şi pe cele ale stimulilor aversivi Motivaţia pozitivă este produsă de laudă, încurajare şi se soldează cu efecte benefice asupra activităţii sau relaţiilor interumane, cum ar fi angajarea în anumite activităţi sau preferarea unor persoane etc Motivaţia negativă este produsă de folosirea ameninţării, blamării sau pedepsirii şi se asociază cu efecte de abţinere, evitare, refuz Reprezintă un tip primitiv de motivaţie, însă, cu anumite precauţii, poate face parte din instrumentarul motivaţional B Motivaţia intrinsecă şi motivaţia extrinsecă Această clasificare are în vedere raportarea motivaţiei la sursa ei producătoare Dacă sursa generatoare se află în trebuinţele personale ale individului, dacă este solidară cu activitatea desfăşurată de acesta, atunci vorbim de existenţa unei motivaţii directe sau intrinseci Specificul acestei forme de motivaţie constă în satisfacerea ei prin însăşi îndeplinirea acţiunii adecvate acesteia Motivaţia intrinsecă este deci solidară cu procesul muncii, izvorăşte din conţinutul specific al acesteia Dacă sursa generatoare a motivaţiei se află în afara subiectului, fiindu-i sugerată acestuia sau chiar impusă de o altă persoană, dacă ea nu izvorăşte din specificul activităţii desfăşurate, atunci avem de-a face cu o motivaţie indirectă sau extrinsecă (de exemplu, competiţia de câştig sau de laudă, evitarea mustrării sau pedepsei) Această motivaţie se manifestă subiectiv prin trăiri emoţionale care pot fi negative (reacţii de teamă sau aversiune) sau pozitive (reacţii de satisfacţie) De aceea, se pot distinge două tipuri de motive extrinseci: * motive extrinseci negative, care se manifestă prin reacţii derespingere sau de aversiune faţă de consecinţe neplăcute precum: retrogradare, concediere, teama de eşec sau de pierdere a prestigiului, critică, blam etc Astfel de motive acţionează mai ales la persoanele pentru care munca practicată nu prezintă interes sau atractivitate, dar sunt sensibile faţă de sancţiuni sau penalizări, acţiunea lor devenind evidentă în cazul existenţei şi extinderii interdicţiilor; * motive extrinseci pozitive, care vizează dobândirea unor beneficiiprin practicarea cu succes a muncii, beneficii precum: salariu mare, promovare şi dobândire a unor poziţii ierarhice superioare şi influente, prestigiu social şi profesional, facilităţi speciale (asistenţă medicală, locuinţă) etc Astfel de motive determină angajarea efectivă în muncă, dar nu fac munca mai atractivă întrucât vizează doar finalitatea muncii şi nu munca propriu-zisă Forţa acestor motive are o durată relativ scurtă de manifestare şi, de aceea, trebuie permanent întreţinută Pentru un manager este important să menţină în echilibru balanţa celor două tipuri de motivatori (extrinseci şi intrinseci) şi să înţeleagă faptul că motivele pentru care oamenii rămân într-un anume loc de muncă nu sunt aceleaşi cu motivele pentru care decid să părăsească respectivul loc de muncă C Motivaţia cognitivă şi motivaţia afectivă Acestea sunt forme ale motivaţiei legate de unele trebuinţe imediate ale individului Prima îşi are originea în nevoia de a şti, de a cunoaşte, forma ei tipică fiind curiozitatea pentru nou, pentru schimbare Se numeşte cognitivă deoarece acţionează dinlăuntrul proceselor cognitive (percepţie, gândire, memorie, imaginaţie), stimulând activitatea intelectuală Motivaţia afectivă este determinată de nevoia omului de a obţine aprobarea din partea altor persoane, de a se simţi bine în compania altora (de exemplu, un student care învaţă pentru a nu pierde ajutorarea părinţilor, un lucrător care acceptă o anumită sarcină din dorinţa de a nu fi considerat incapabil sau rău intenţionat) 2 Motivaţie şi performanţă; optimul motivaţional Motivaţia nu este doar un concept teoretic, un scop în sine, ea este şi trebuie să fie de fapt un preţios "instrument" folosit tot mai insistent de conducători pentru obţinerea unor performanţe superioare, înţelegând prin performanţe mai ales atingerea obiectivelor în condiţii optime de consumuri şi costuri (mai reduse) şi calitate (mai înaltă) etc Doar în acest fel se explică interesul crescut al practicienilor faţă de motivaţie, un concept până nu demult eminamente teoretic Relaţia dintre intensitatea motivaţiei şi nivelul performanţei este dependentă de complexitatea activităţii (sarcinii) pe care individul o are de îndeplinit În sarcinile simple (repetitive, rutiniere, cu componente automatizate, cu puţine variante de soluţionare), pe măsură ce creşte intensitatea motivaţiei, creşte şi nivelul performanţei În cazul sarcinilor complexe (creative, bogate în conţinut şi în variante de rezolvare), creşterea intensităţii motivaţiei se asociază până la un punct cu creşterea performanţei, după care aceasta din urmă scade Această evoluţie a fost demonstrată de Yerkes şi Dodson într-o cercetare efectuată în 1908 Cu acelaşi prilej a fost lansat conceptul de optim motivaţional, respectiv o intensitate a motivaţiei care să permită obţinerea unor perfor- manţe înalte sau cel puţin a celor scontate, în mod deosebit în două situaţii, şi anume: * când dificultatea sarcinii este percepută (apreciată) corectde individ; în acest caz, optimul motivaţional înseamnă relaţia de corespondenţă, chiar de echivalenţă, între mărimile celor două variabile (de exemplu, dacă dificultatea sarcinii este mare, înseamnă că este nevoie de o intensitate mare a motivaţiei pentru îndeplinirea ei; dacă dificultatea este medie, o motivaţie de intensitate medie este suficientă etc ); * când dificultatea sarcinii este percepută (apreciată) incorectde individ, în acest caz, individul nu va fi capabil să-şi mobilizeze energiile si eforturile necesare îndeplinirii sarcinii Dificultatea sarcinii poate fi apreciată incorect, subapreciind-o (în această situaţie individul este submotivat, acţionând în condiţiile unui deficit energetic) sau supraapreciind-o, ceea ce determină ca individul să fie supramotivat şi să acţioneze în condiţiile unui surplus energetic care l-ar putea dezorganiza, stresa, i-ar putea cheltui resursele energetice înainte de a se confrunta cu sarcina etc Optimul motivaţional se obţine prin acţiunea asupra celor două variabile; pe de o parte, prin obişnuirea indivizilor să perceapă cât mai corect dificultatea sarcinii (atrăgându-se atenţia asupra importanţei ei, inclusiv prin sublinierea momentelor ei mai grele etc ), iar pe de altă parte, prin manipularea intensităţii motivaţiei în sensul creşterii sau scăderii ei (de exemplu, inducerea unor emoţii puternice ar putea creşte intensitatea motivaţiei); în plus, trebuie avute în vedere şi tipurile de motive, precum şi relaţiile care se stabilesc între acestea în procesul de motivare De aici se pot desprinde următoarele concluzii: * motivele intrinseci conduc la performanţe mai mari şi maistabile în timp decât motivele extrinseci; * motivele extrinseci pot fi negative şi pozitive Acestea din urmă sunt mai eficiente - atât productiv, cât şi uman - decât cele negative Preferabil este ca motivele extrinseci negative să fie aplicate numai în stări de excepţie şi pentru performanţe de tip cantitativ care solicită activităţi simple Motivele extrinseci pozitive au o pondere importantă în motivarea activităţilor performante Mai trebuie menţionat faptul că optimul motivaţional are o dimensiune personală şi una de grup Motivaţia este prin excelenţă individuala, dar este în bună măsură şi produsul contextelor sociale de muncă De exemplu, dacă într-un grup sau o formaţiune de lucru, numărul persoanelor submotivate este mai mare şi are o influenţă mai puternică decât a celor motivate corect, atunci starea motivaţională a ultimelor tinde să regreseze, afectând negativ performanţele întregii echipe 1 3 Managementul motivării Abilitatea de a-i face pe oameni să muncească cu tine şi pentru tine, pe scurt, arta motivării celorlalţi în legătură cu scopurile comune este esenţială pentru succesul oricărui manager Totodată, acest oportunist prin excelenţă (managerul) este preocupat aproape exclusiv de caracterul operaţional al motivaţiei În activitatea conducătorilor moderni previziunea comportamentului colaboratorilor lor este esenţială şi, chiar dacă este extrem de dificil de anticipat comportamentul specific al fiecăruia în parte şi al tuturor la un loc, specialiştii trebuie să identifice nu doar cine/ce este responsabil de un anumit comportament, ci şi cum poate fi el influenţat; în fond, doar identificarea cauzelor este o acţiune sterilă, fără ecou în procesul de conducere dacă pe baza lor nu se poate acţiona Ştiinţele comportamentale trebuie să-i ofere deci, în primul rând, chiar dacă speculaţiile şi analizele teoretice sunt interesante, răspunsul la întrebarea fundamentală: pot fi dirijate motivaţiile oamenilor? şi implicit să elucideze noţiunea de comportament dirijat Scopul acestui subcapitol este de a arăta ce anume trebuie să cunoască managerii astfel încât să îmbunătăţească performanţele angajaţilor prin dirijarea comportamentului lor, motivându-i De altfel, ne propunem ca întregul nostru demers să fie pus în slujba acestei idei O incitantă provocare, pentru un conducător, este invitaţia de a răspunde la întrebarea: de ce muncesc oamenii? Posibilele răspunsuri au fost schiţate analizând formele motivaţiei, ştiut fiind faptul că fiecărei forme îi corespund tipuri de motive specifice care îi determină pe oameni să muncească Instruirea şi, în măsura posibilităţilor, cunoaşterea cât mai exactă, de către manageri, tocmai a acestor motive cu ajutorul observaţiei şi chiar a diagnozei constituie o condiţie esenţială a posibilităţii conducătorilor de a răspunde provocării Schimbarea esenţială adusă de noua abordare cu privire la conducerea resurselor umane constă în faptul că obiectivul nu mai este ca oamenii să desfăşoare o activitate în parametri daţi, ci obiectivul devine implicarea acestora în activitatea întreprinderii la nivelul maxim al posibilităţilor lor Nu mai avem de-a face cu performanţe stabilite la nivel individual, ci cu obiective la nivelul întreprinderii, individul fiind atras în realizarea acestora Pentru atingerea acestui ţel, un cadru de conducere dispune de o gamă variată de instrumente, cum ar fi: * potenţarea încrederii în sine a lucrătorilor cu scopul ca aceştia sădevină motivaţi pentru angajarea în activităţi complexe; * valorificarea muncii prin crearea de oportunităţi pentru obţinereasatisfacţiei şi evitarea insatisfacţiei în muncă sau prin construirea unui climat de apreciere a muncii bine făcute; * asigurarea competiţiei constructive; * asigurarea unui sistem de salarizare stimulativ; * delegarea etc Succesul utilizării acestor instrumente este dependent însă de existenţa concordanţei între persoană şi postul pe care îl ocupă Preluând din marketing ideea că mai toate întreprinderile fabrică produse numai dacă au verificat înainte existenţa cererii pentru acele produse, şi în proiectarea posturilor ar trebui practicată aceeaşi abordare Ideal ar fi ca toţi aceia care creează locuri de muncă să verifice, în prealabil, dacă există forţă de muncă pentru posturile proiectate de ei şi nu să fie dispuşi să "înghesuie" oamenii disponibili în posturile create, ca într-un pat al lui Procust, pentru că întotdeauna se vor găsi persoane care să poată fi determinate să se potrivească postului Pornind din start cu "omul potrivit la locul potrivit" este mult mai uşor de a acţiona apoi în conformitate cu noua optică adusă de antrenarea şi motivarea lucrătorilor Este pentru a doua oară când facem trimitere la acest domeniu, paralela fiind îndreptăţită şi de această dată Ce ar presupune angajarea cadrelor de conducere în demersul marketingului intern? Ar presupune, în primul rând, stabilirea produsului de vânzare Acesta este, desigur, organizaţia şi conducerea sa Întreprinderea are: identitate şi imagine, conducători şi personalităţile acestora, planuri şi proiecte de dezvoltare, organizare şi mod de funcţionare, posibilităţi de dezvoltare, condiţii de muncă, climat şi ambianţă, produse şi servicii etc În al doilea rând, este necesară stabilirea pieţei de cucerit Aceasta este formată din ansamblul colaboratorilor, totalitatea personalului întreprinderii, cu caracteristicile sale unice: de personalitate şi cultură, de experienţă şi cunoştinţe, de competenţe tehnice şi umane, de responsabilităţi, de apartenenţă şi origine etc În al treilea rând, este vorba de relaţia comercială şi anume relaţia om-organizaţie, urmărindu-se permanent optimizarea interacţiunilor Dacă prin "marketingul extern" se urmăresc finalităţi economice, prin marketing intern se urmăresc finalităţile sociale (îmbogăţirea capitalului uman) Pentru a fi posibil un diagnostic sigur, demersul de marketing intern începe prin cunoaşterea şi înţelegerea pieţei interne Ne referim în special la cunoaşterea motivaţiei acestei pieţe, adică la: * detectarea aşteptărilor şi nevoilor colaboratorilor întreprinderii; * evaluarea nivelurilor de satisfacţie sau insatisfacţie în raport cupolitica de dezvoltare a întreprinderii, stilul de conducere, organizarea şi modul de funcţionare; * imaginile vehiculate de întreprinderile producătoare sauserviciile sale; * termenii contractului de angajare etc Ţinând cont de scopul urmărit, şi anume creşterea performanţelor în muncă pentru atingerea obiectivelor întreprinderilor, marketingul intern reprezintă tocmai ansamblul metodelor şi tehnicilor care, puse în practică, după o anumită logică, permit întreprinderilor să crească nivelul de performanţă în interesul deopotrivă al clienţilor şi al propriilor colaboratori În concluzie, preocuparea managerilor de a obţine maximul de la angajaţii lor trebuie să ţină cont atât de motivaţiile fiecărui individ în parte, cât şi de motivaţiile specifice care apar la nivelul grupului Numai împreună aceste două niveluri de abordare permit cunoaşterea situaţiei reale şi luarea, în consecinţă, a măsurilor care se impun O listă cu astfel de măsuri, în fapt paşi cu caracter practic, care pot crea şi susţine un mediu de lucru motivant poate fi următoarea: * stabilirea unor obiective incitante, însă, în acelaşi timp, realiste şirealizabile; managerul trebuie să implice angajaţii în determinarea propriilor lor obiective; oamenii au nevoie să simtă că deţin controlul (total sau cel puţin parţial); * informarea angajaţilor cu privire la deciziile care le vor influenţaactivitatea şi, de fapt, cu privire la orice aspect important legat de organizaţie; * creşterea responsabilităţilor individuale prin mai multă delegare;activitatea trebuie repartizată astfel încât fiecare să aibă şansa de a-şi asuma mai multă responsabilitate şi de a dobândi mai multă experienţă; * înţelegerea clară, din partea angajaţilor, a faptului că realizările şieşecurile depind de definirea clară a relaţiei între efort şi recompensă (cu asigurarea că angajaţii au înţeles corect această relaţie); * recunoaşterea realizărilor angajaţilor, fără a banaliza însărecompensele prin distribuirea lor cu prea mare uşurinţă Aceste măsuri reprezintă, de fapt, baza unui bun management al angajaţilor şi fac ca motivaţia să nu mai pară un concept atât de nebulos pe cât sună pentru mulţi Din bogatul instrumentar motivaţional fac parte numeroase teorii referitoare la motivaţie, fiecare dintre aceste teorii prezentând anumite modele cu valoare nu doar teoretică, ci şi practică deosebită O selecţie a celor mai importante teorii cu privire la motivare este prezentată în subcapitolul următor 4 Teorii ale motivării Abordarea problematicii complexe a domeniului motivaţiei a făcut obiectul a numeroase lucrări, existând în prezent un număr important de teorii Încercările de clasificare a acestora, în funcţie de criterii diferite, considerate mai importante de autori, au dat roade uneori Apreciem că mai importantă decât găsirea unei modalităţi de clasificare, subiectivă în ultimă instanţă, este urmărirea firului cronologic al apariţiei teoriilor, deoarece se observă că, începând chiar cu Frederick W Taylor, toţi autorii au încercat să explice ce anume îi motivează pe oameni, fără a explica însă de ce sau cum se produce şi se susţine în timp motivarea De aceea, singura clasificare pe care o vom analiza este aceea a teoriilor clasice, care propun abordarea în manieră tradiţională a motivaţiei, accentul căzând pe ce anume îi motivează pe oameni, şi a teoriilor contemporane, care prezintă o viziune modernă, mai dinamică Înainte însă de a cerceta principalele teorii trebuie doar enumerate axiomele motivaţiei, general acceptate sau, mai corect, presupunerile privind motivaţia, care apar ca adevărate în actualul stadiu de dezvoltare a ştiinţelor comportamentale, fără a putea fi descrise drept adevăruri absolute, identificate în urma unor experimente Ele sunt: 1 motivele sunt forţele noastre interne mobilizatoare, invizibile şi care nu pot fi măsurate; 2 acelaşi motiv poate da naştere la comportamente diferite; 3 acelaşi comportament, la diferiţi oameni, poate fi determinat de motive diferite; 4 comportamentul poate servi pentru estimarea motivului individual care l-a generat; 5 motivele pot acţiona în armonie sau în conflict; 6 motivele unui individ se modifică de-a lungul vieţii acestuia; 7 mediul ambiant influenţează întreaga gamă de motive umane Acestea sunt cele mai cunoscute constatări, simple, despre o lume extrem de complicată: comportamentul uman 5 Concluzii Teoriile prezentate sugerează că performanţa este rezultanta a două seturi de factori: în primul rând, aptitudinile, capacităţile şi cunoştinţele individului, care trebuie combinate astfel încât să conducă la rezultatele dorite; şi, în al doilea rând, atitudinile, motivele, nevoile şi aşteptările la care recurge fiecare individ atunci când alege un anume tip de comportament Astfel, motivarea decurge din acţiunea asupra celor două seturi de factori: indivizii trebuie ajutaţi de organizaţie să-şi dezvolte aptitudinile, capacităţile şi cunoştinţele, iar managerii trebuie să ştie să acţioneze asupra motivelor, să răspundă nevoilor şi aşteptărilor angajaţilor pentru a obţine de la aceştia comportamentul dorit 6 Bibliografie 1 Armstrong, Michael Managementul resurselor umane, Editions Codecs, Bucureşti, 2003 2 Becker, Gary S Comportamentul uman, o abordare economică, Editura ALL, Bucureşti, 1994 3 Mihuleac, Emil Ştiinţa managementului, Editura Fundaţiei "România de Mâine", Bucureşti, 1996 4 Nicolescu, O Management, Editura Economică, Bucureşti,1995 5 Nicolescu, O (coord )Strategii manageriale de firmă, Editura Economică, Bucureşti, 1996 6 Pease, A Limbajul trupului, Editura Polimark, Bucureşti,1993 7 Peel, Malcolm Introducere în management Ghid pentru o mai bună performanţă în afaceri, Editura Alternative, Bucureşti, 1994 